Krokomer

Krokomer alebo pedometer je prenosný, elektrický, elektromechanický alebo čisto mechanický prístroj, ktorý na základe monitorovania pohybu používateľa mechanickým senzorom odhaduje počet krokov vykonaných počas chôdze.

 Princíp fungovania 
Moderné krokomery využívajú akcelerometer, gyroskop, prípadne kombináciu viacerých inerciálnych senzorov na princípe MEMS (Micro-Electro-Mechanical Systems). Softvér v prístroji na základe výstupov z uvedených senzorov zaznamenáva počet krokov, ktoré používateľ prejde. Na základe telesnej výšky používateľa mnoho krokomerov odhaduje dĺžku kroku a tým aj celkovú prejdenú vzdialenosť a energetický výdaj (v kJ, resp. kcal) počas používania krokomera."How does a pedometer work ?", wisegeek.org
Krokomery používateľ nosí podobne ako náramkové hodinky na zápästí, prípadne zavesené na krku alebo pripevnené k opasku či inej časti odevu.

 Použiteľnosť 
Používanie krokomera je motivačným faktorom pre zvýšenie fyzickej aktivity používateľa prístroja.Lyons EJ, Lewis ZH, Mayrsohn BG, Rowland JL ,The University of Texas Medical Branch, Institute for Translational Sciences, Galveston, TX, United States  Stanovenie denného cieľa prejdených krokov motivuje používateľa k dosiahnutiu tejto méty. Na základe viacerých vedeckých štúdii sa odporúča, aby dospelý človek prešiel každý deň 10 000 krokov, čo by malo dopomôcť k väčšej kontrole nad hmotnosťou jedinca.Hollis JL1, Williams LT, Young MD, Pollard KT, Collins CE, Morgan PJ, ,The University of Newcastle, Callaghan, NSW, 2308, Australia Zvýšený energetický výdaj v kombinácii s monitorovaným energetickým príjmom môže viesť k zníženiu, resp. udržaniu telesnej hmotnosti. Vedecké štúdie potvrdili, že používanie krokomera vedie k zníženiu hmotnosti u obéznych pacientov. Cayir Y, Aslan SM, Akturk Z.,"The effect of pedometer use on physical activity and body weight in obese women",Faculty of Medicine , Ataturk University , Erzurum , Turkey

Referencie

 Iné projekty 

Kategória:Meracie prístroje